open-index/open-wikipedia-markdown huggingface dataset:
Industrias y andanzas de Alfanhuí

***Industrias y andanzas de Alfanhuí*** (Faroj kaj aventuroj de Alfanhuí) estas romano kun elementoj de la pikareska romano de la hispana verkisto Rafael Sánchez Ferlosio,​ publikigita en 1951, kvar jarojn antaŭ El Jarama, lia plej fama verko.

*Alfanhuí* estas esence la rakonto de la mita transiga rito de inico de la infano al plenkreskulo, rakonto kiu okazigis surprizon en la panoramo de la hispana rakontaro postmilita,​ ĉefe pro la klopodoj rekuperi elementojn de la pikareska romano. Krome *Alfanhuí* restis kiel la unua hispana rakonto ene de la magia realismo.

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
Alfanhuí, estas scivolema, kuraĝa kaj iom pikareca knabo, kiu iam eliras el sia hejmo en Alcalá de Henares, vagadece kun malproksima celi en la hejmo de sia avino. Li vojaĝas el Gvadalaĥaro, tra la Sierra de Gredos ĝis Moraleja en Ekstremaduro, kaj poste ĝis Palencio. Dume Alfanhuí ekkonas la ceteron de la roluloj de tiu speco de ŝosefilmo superrealista aŭ homereca odiseado: nome la majstro besto-remburisto, la koko de la ventoflago, la giganto de la ruĝa arbaro, la babilema doña Tere kaj la pupo don Zana; krom sia avino kaj aliaj roluloj de mondo samtempe fantasta kaj ĉiutaga. 

## Referencoj
## Bibliografio 
* Gracia, Jordi (2003). «Rafael Sánchez Ferlosio». Revista de la Fundación Juan March (Fundación Juan March) (329): 3-12. ISSN 1697-9753. Arkivita el originalo la 24an de junio 2016. Konsultita la 27an de marto 2015.
* Ortega, José (decembro 1967). «Recursos artísticos de Sánchez Ferlosio en «Alfanhuí»». *Cuadernos Hispanoamericanos* (Agencia Española de Cooperación Internacional) (216): 626-631. ISSN 0011-250X.
* Rodgers, Eamonn J. (1999). *Encyclopedia of Contemporary Spanish Culture*. Taylor & Francis. p. 467. ISBN 9780415131872.

* 
Kategorio:Libroj aperintaj en 1951
Kategorio:Literaturo de Hispanio
Kategorio:Hispanlingvaj romanoj
Kategorio:Magia realismo
Kategorio:Romanoj pri infanoj
Plaza del Castillo

***Plaza del Castillo*** (Placo de la Kastelo) estas romano de Rafael García Serrano publikigita en 1951.

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
La titolo *Plaza del Castillo* referencas al centra placo de Pamplono, kie okazas la agado inter la 6a kaj la 19a de julio 1936, tio estas inter la famja festoj de San Fermín kaj la puĉo kiu rezultis en la Hispana Enlanda Milito. La verko estas strukturita en 14 ĉapitroj, el kiuj ĉiu korespondas al unu tago inter la menciitaj datoj. Mankas protagonistaj roluloj, ĉar oni sekvas la vivojn de nombra grupo de roluloj kiuj aperas svage portretitaj. Mankas ankaŭ linia intrigo. 

## Referencoj
* 
Kategorio:Libroj aperintaj en 1951
Kategorio:Literaturo de Hispanio
Kategorio:Hispanlingvaj romanoj
Kategorio:Verkoj pri la Hispana Enlanda Milito
Trolebusa transporto en Vidnoje

**Trolebusa transporto en Vidnoje** () estas trolebusa sistemo en la urba distrikto Leninskij de la Moskva provinco de Rusio, trapasanta la urbon Vidnoje, same kiel ĝian ĉirkaŭaĵon. La malfermo de trolebusservo okazis la . Nuntempe, la urbo havas &nbsp;km da pasaĝerlinioj (en dutrakaj terminoj), trafiko estas efektivigata laŭ kvar itineroj. Pasaĝera transportado estas farata de la municipa unueca entrepreno Vidnovskij trollejbusnij park.

De la momento, kiam la trolebuso malfermiĝis ĝis 2021, Vidnoje estis la plej malgranda urbo en Rusio laŭ populacio en kiu trolebuso funkcias (ne kalkulante Aluŝton). Ekde 2021, ĉi tiu "titolo" apartenas al la urbo Leninsk-Kuzneckij.

centra|450ra|eta|Mapo

## Vidu ankaŭ 
* Trolebuso
* Vidnoje
* Trolebusa transporto en la mondo

## Eksteraj ligiloj 
*  ()

Kategorio:Vidnoje
Vidnoje
Trolebusa transporto en Nalĉik

**Trolebusa transporto en Nalĉik** () estas trolebusa transportsistemo en la urbo Nalĉik. La trolebusservo estis malfermita la .

## Vidu ankaŭ 
* Trolebuso
* Nalĉik
* Trolebusa transporto en la mondo

## Eksteraj ligiloj 
* Neoficiala retejo (plurlingva)

Kategorio:Nalĉik
Nalĉik
Trolebusa transporto en Rubcovsk

**Trolebusa transporto en Rubcovsk** () estas trolebusa servo en la urbo Rubcovsk, Altaja regiono, kiu malfermiĝis la .

Rubcovsk iĝis la dua urbo en la regiono kie aperis ĉi tiu tipo de transporto. Nuntempe en 2023, la urbo havas 2 itinerojn, la tuta floto estas priservata per ununura deponejo.

centra|184ra|eta|Mapo

## Vidu ankaŭ 
* Trolebuso
* Rubcovsk
* Trolebusa transporto en la mondo

## Eksteraj ligiloj 
*  ()

Kategorio:Rubcovsk
Rubcovsk
Aztec (videoludo)

***Aztec*** estas agada-aventura videoludo disvolvita de Paul Stephenson por Apple II kaj publikigita de Datamost en 1982.

La revuo *Video* priskribis la ludon kiel "*nepre aĉetindan por Apple-uloj*", laŭdante ĝian variecon, defion, kaj ĝian "*simplan sistemon kiu uzas unuopajn klavojn*" por transdoni ordonojn.

Tom Jones recenzis la ludon por *Computer Gaming World*, kaj deklaris ke "*kiam la malmultaj faŭltoj de Aztec estas pesitaj kontraŭ la bonaj grafikaĵoj kaj ĝenerala dezajno, kiuj estas inter la plej bonaj nun haveblaj, la lastaj sendube venkas*."

*Electronic Games* nomis la uzantointerfacon de la ludo "*rimarkinde puran kaj logikan*", deklarante ke pro la hazarde generitaj tombejoj "*ekscito restas intensa ludo post ludo*".

*Aztec* ricevis meritan atestilon en la kategorio "Plej Bona Komputila Aventuro" okaze de la 5-a jara Arcade Awards.

## Referencoj 
## Eksteraj ligiloj 
* Aztec ĉe MobyGames
* Manlibro de la Atari-versio : paĝo 1 kaj paĝo 2

Kategorio:Videoludoj aperintaj en 1982
Kategorio:Agadaj-aventuraj videoludoj
Kategorio:Videoludoj okazantaj en Meksiko
Kategorio:Videoludoj de Datamost
Kategorio:Videoludoj kreitaj en Usono
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Commodore 64
Kategorio:Videoludoj ludeblaj per FM-7
Kategorio:Videoludoj ludeblaj per PC-88
Kategorio:Videoludoj ludeblaj per Sharp X1
Datamost

**Datamost** estis eldonisto de komputilaj libroj kaj videoluda disvolva firmao fondita de David Gordon kaj bazita en Losanĝeleso, Kalifornio. Datamost estis aktiva dum la fruaj 1980-aj jaroj, produktante ludojn kaj alian programaron ĉefe por la hejmaj komputiloj Apple II, Commodore 64, kaj 8-bitaj Atari, sed ankaŭ foje por IBM PC. Ĝi ankaŭ eldonis edukadajn kaj referencajn materialojn rilatajn al hejmaj komputiloj kaj komputila programado.

## Videoludoj
## Referencoj 
Kategorio:Videoludaj firmaoj
Kategorio:Firmaoj pri komputiko
Buquoy

Familio **Buquoy** (Buquoyidoj, Buquoyoj) estas malnova franca familio el&nbsp;graflando Artois, kiu devene skribis sin *de Longueval* aŭ *de Vaux* kaj **Bucquoy**. (En la ĉeĥa medio ne alkutimiĝis prononco laŭ la devena franca prononco ([byka]), sed oni legis la nomon laŭ kutima ĉeĥa prononco [bukvoj].) En la&nbsp;16-a jarcento la graflando Artois fariĝis konsisto de Hispana Nederlando, kie Maksmiliano el&nbsp;Longueval estis en la jaro 1580 avancita en grafan staton. Lia filo, la imperiestra generalo Karel Bonaventura grafo Buquoy venis en Bohemion kun katolikaj soldataroj en la jaro 1618, en la tempo de tridekjara milito, kaj en februaro de 1620 li ricevis konfiskitan posedaĵon de Petr ze Švamberka kiel rekompencon de la ŝuldo de imperiestro pro nepagita soldo. Li fondis tiel la ĉeĥan branĉon de la familio kaj sukcese li gvidis la imperiestrajn soldatarojn en batalo sur Blanka monto. De komence de la 18-a jarcento poste tiu ĉi porhabsburga familio senĉese pli multe transŝovis sian intereson el tenposedaĵoj en Hispana Nederlando al posedaĵoj en meza Eŭropo, kaj en la Ĉeĥa reĝlando tiel  Buquoyoj fariĝis unu el la plej signifaj familioj.

## Sire de Longueval 
[thumb|[Buquoya palaco en Prago, hodiaŭ sidejo de franca grandambasadorejo]]
[thumb|[Buquoya palaco (Staré Město)|Malnova Buquoya palaco en&nbsp;strato Celetná ulice en praga Malnova Urbo]]
La familian nomon **de Longueval** la familio havas laŭ burgo kaj malgranda vilaĝo Longueval proksime de Amiens.
 
Bucquoy estas nomo de franca municipo proksime de urbo Bapaume, sed ankaŭ nomo de senjorujo Grand-Bucquoy kaj Petit-Bucquoy, kiun aĉetis en la jaro 1567, resp. 1580 senjoro Maximilien de Longueval, 5-a barono de Vaulx kaj kiu estis per reĝa dokumento de Filipo la 2-a Hispana, donita en&nbsp;Badajoz la 20-an de junio 1580, avancita je graflando Bucquoy.

## Referencoj
## Eksteraj ligiloj 
* 


Kategorio:Nobelaj familioj de Bohemio
Kategorio:Nobelaj familioj de Francio
PC-88

La , plejofte mallongigita al **PC-88**, estas varmarko de 8-bitaj hejmaj komputiloj bazitaj sur la ĉefprocesoro Zilog Z80, eldonitaj de Nippon Electric Company (NEC) en 1981 kaj ĉefe venditaj en Japanio.

La modeloj de la serio PC-8800 vendiĝis tre bone kaj fariĝis unu el la kvar ĉefaj japanaj hejmaj komputiloj de la 1980-aj jaroj, kune kun la Fujitsu FM-7, Sharp X1 kaj MSX-komputiloj. Poste, ĝi estis superita de la 16-bita serio PC-9800 de NEC, kvankam ĝi daŭre spertis fortajn vendojn ĝis la fruaj 1990-aj jaroj.

La usona filio de NEC, NEC Home Electronics (USA), merkatigis variaĵojn de la PC-8800 en Usono kaj en Kanado.

## Referencoj 
Kategorio:Komputila aparataro
FM-7

**FM-7** aŭ **Fujitsu Micro 7** estas hejma komputilo kreita de Fujitsu. Ĝi estis unue eldonita en 1982 kaj vendita en Japanio kaj Hispanio. Ĝi estas simpligita versio de la pli frua komputilo FM-8 de Fujitsu,), plej rimarkinde per la forigo de la (multekosta) vezikmemoro-teknologio, la FM-7 ricevis la pli efikan sonĉipon AY-3-8910, kiu kapablis plenumi tri-voĉan sonan sintezon. Tio favoris la sukceson de la maŝino en la hobia komputila merkato de Japanio kaj igis ĝin pli popularan sistemon ol la FM-8.

La FM-7 ĉefe konkuris kun la komputilaj serioj NEC PC-8801 kaj Sharp X1 en la fruaj 1980-aj jaroj. Ĝi estis poste sukcedita de la serio FM-77 en 1984, kiu proponis malantaŭan kongruecon kun la FM-7. La serio FM-77 estis poste mem sukcedita de la 32-bita FM Towns en 1989. La FM-7 estas bazita ĉirkaŭ la ĉefprocesoro 6809, kiu estis ankaŭ uzata en hejmaj komputiloj kiel la TRS-80 Color Computer kaj Dragon 32/64, sed ankaŭ en pluraj arkadmaŝinoj.

## Referencoj 
Kategorio:Komputila aparataro
August Bielenstein

**August Johann Gottfried BIELENSTEIN** (naskiĝinta la  en Jelgava, mortinta la  samloke) estis germana kaj balta teologo, filologo, etnologo kaj etnografo.

Post trapaso de la abiturienta ekzameno ĉe Landesschule Pforta li studis inter 1946 kaj 1850 teologion je Tartu. Poste li fariĝis protestantisma paroĥestro en 1852 en Jaunauce (ueste de Auce) kaj en 1867 pastoro de la germanlingvanoj en Dobele.

Lia ĉefa verko kaj bazo filologia por la esplorado de la latva lingvo titoliĝas *Die lettische Sprache nach ihren Lauten und Formen* (Berlino 1863–64, du volumoj), al kiu aperis ankaŭ pli mallonga versio *Lettische Grammatik* (Jelgava 1863). De 1864 li estis prezidanto de *Latva Literatura Societo* transprenonte la stilan kaj ekzegezan plibonigon de la letona traduko de la Biblio (Jelgava 1877). 

La kluborgano "Magazin der Lettisch-Literärischen Gesellschaft" kaj la periodaĵo "Baltische Monatsschrift" enhavas multajn altvalorajn eseojn de li.

## Fonto
*"Bielenstein" - ĉe: *Meyers Großes Konversations-Lexikon*, volumo 2. Leipzig 1905, p. 833-834 
## Eksteraj ligiloj
*ligiloj ĉe DDB
*etbiografio ĉe *Kulturstiftung*
*BBLD
Klažary

**Klažary** () estas vilaĝo de Ĉeĥio, parto de municipo Kamenná. La vilaĝo situas 2,5 kilometrojn norde de Kamenná. Estas ĉi tie registritaj 16 adresoj. Laŭ la stato de  en la vilaĝo vivis .

Klažary situas en katastra teritorio **Kamenná u Trhových Svinů** kun areo 6,37&nbsp;km².

## Historio
La unua skribmencio pri la vilaĝo devenas el la jaro 1401. 

## Loĝantaro 
## Memorindaĵoj
* Ŝtona dia torturo survoje al Chvalkov ĉe instrupado

## Pluaj fotoj

Klažary čp28.jpg|Klažary n-ro 28
Chvalkov, column shrine east 01.jpg|Dia torturo survoje al Chvalkov

Kategorio:Kamenná (distrikto České Budějovice)
Kategorio:Vilaĝoj en distrikto České Budějovice
Kategorio:Setlejoj en Novohrada cismontaro
Paul Norman

**Paul Norman** povas rilati al:

*Paul Norman (luddezajnisto) (naskiĝis en 1951), usona videoluddezajnisto
*Paul Norman (sciencisto) (1951–2004), brita sciencisto
*Paul Norman (reĝisoro) (naskiĝis en 1956), usona pornografia filmreĝisoro
Your Commodore

***Your Commodore*** estis komputila kaj videoluda magazino dediĉita al la hejmaj komputiloj de Commodore, inkluzive de la Commodore 64 kaj Amiga. Ĝi estis publikigita en Britio ekde oktobro 1984 ĝis malfrua 1989, kiam la nomo estis mallongigita al ***YC***. La lasta numero aperis en oktobro 1991.

## Historio
Kvankam unue aperinta kiel suplemento en la numero de julio 1984 de *Personal Computer Today*, *Your Commodore* poste estis publikigita memstare. La unua numero lanĉiĝis en septembro, kun la kovrildato oktobro 1984. La lanĉredaktoro Wendy Palmer prezentis la planojn por la enhavo de la magazino, kiu inkluzivus ĝeneralan kovradon por ĉiuj Commodore-komputiloj. Artikoloj ĉefe temis pri programado, aparataro kaj komerca programaro. Ankaŭ ekzistis malgranda sekcio dediĉita al ludoj.

Al la kovrilo de la numero de novembro 1985 estis aldonita la emblemo de *Your 64* kaj la redaktoro Stuart Cooke en sia enkonduko anoncis, ke *Your Commodore* estis nun integrita kun *Your 64*.

La unua grava redesegnado de la magazino okazis en la numero de januaro 1987. La aranĝo kaj la kovrila emblemo estis ambaŭ ŝanĝitaj.

## *YC*
Fine de 1989, la magazino estis re-lanĉita kiel *YC* kaj forlasis la teknikan flankon de la merkato por koncentriĝi pri videoludoj. La nova *YC*, kun kovrildato januaro 1990, inkluzivis regulan kovrilkasedon kun ludaj demonstraĵoj kaj eĉ kompletajn ludojn. La ĝenerala enhavo draste ŝanĝiĝis, favore al pli komika redakta stilo, kun regulaj kolumnoj kiel ''Oozin' Eugene* kaj *Post Apocalypse*. La lasta numero aperis en oktobro 1991.

## Eksteraj ligiloj 
* *Your Commodore'' ĉe Internet Archive

Kategorio:Komputilaj gazetoj
Kategorio:Videoludaj gazetoj
Paul Norman (luddezajnisto)

**Paul NORMAN** (naskiĝis la 18-an de decembro 1951) estas usona luddezajnisto, muzikisto, komponisto, kaj komputila programisto. Li aktivas kiel muzikisto ekde 1970 kaj estis implikita en la evoluo de videoludado ekde 1982, inkluzive de la produktado de *Forbidden Forest* en 1983.

## Kariero 
### Frua kariero 
Norman pasigis dek kvin jarojn laborante kiel profesia turnea muzikisto.

### Forbidden Forest 
Norman programis sian unuan gravan komputilan programon en la 1980-aj jaroj, nome la videoludon *Forbidden Forest*. Li siadire volis krei kinan sperton por la uzanto, kaj li uzis la maŝinlingvon de la ĉefprocesoro MOS Technology 6502 por programi la ludon. *Forbidden Forest* estis origine disvolvita por kompanio nomata Synchro, kiu bankrotis kiam la ludo estis ĉirkaŭ tri kvaronoj kompleta. Tamen, la ludo fine estis aĉetita de la usona disvolvisto Cosmi kaj finita. Ĝi estis publikigita en 1983.

### Aztec Challenge 
La dua titolo de Norman estis grafika agada-aventura videoludo nomata *Aztec Challenge*, kiu estis publikigita en 1983 por Commodore 64. Ludo kun la sama titolo estis publikigita por la 8-bitaj Atari-komputiloj antaŭ unu jaro. Norman verkis la muzikon, programadon, kaj ludodezajnon. Kiel lia antaŭa ludo, *Aztec Challenge* ricevis laŭdon pro sia "*alta nivelo de grafiko kaj sono*" fare de la ludorevuo *Your Commodore*.

### Caverns of Khafka kaj Super Huey 
Post la eldono de *Aztec Challenge*, Norman disvolvis alian ludon titolitan *Caverns of Khafka*,, inspiritan de 8-bita Atari-komputilludo kun la sama nomo fare de Robert Bonifacio. Ĝi estis publikigita inter 1983 kaj 1984.

Pri la disvolvado de *Super Huey* (foje prezentita kiel la unua helikoptera flugsimulado), Norman citas la televidan spektaklon *Airwolf* kaj la filmon *Blue Thunder* kiel ĉefajn inspirojn. Pli ol du milionoj da kopioj estis venditaj. Steam-versio de la ludo kaj ĝia daŭrigo disponiĝis ekde 2021.

### 1990-aj jaroj ĝis hodiaŭ 
En 1990, Norman aliĝis al CD-ROM-disvolviga teamo ĉe Tiger Media, agante kiel scenaristo, aŭd- kaj muzikproduktanto, kreinto, kaj inĝeniero. Post du jaroj kiel projektkonsultisto por Sega, li estis kontraktita por produkti aŭdan kaj videan enhavon por la programaro de Discovery Channel titolita *Carriers: Fortress at Sea*.

Inter 1995 kaj 1999, Norman fariĝis konsultisto kaj kontribuanto por variaj interretaj projektoj, uzante Java-programadon por pritrakti diversajn taskojn, de GUI ĝis datumprilaborado. Li pasigis la sekvajn du jarojn evoluigante ideojn kaj metodojn por pli bona modelo de interretaj prezentoj kaj distro, ĉefe uzante Adobe Flash kaj Caligari Truespace. Poste, li disvolvis retan lernadan sistemon por muzikaj instrumentoj, inkluzive de gitaro, piano kaj harmoniko. La retejo estis lanĉita en 2014, sed ne plus estas alirebla.

## Referencoj 
## Eksteraj ligiloj 
* Digittarius - Oficiala retejo de Paul Norman

Kategorio:Usonaj programistoj
Kategorio:Usonaj muzikistoj
Cosmi Corporation

**Cosmi Corporation** (**COSMI**) estis usona komputila programara firmao bazita en Carson, Kalifornio. Ĝi vendis malmultekostan programaron rekte al konsumantoj en grandaj podetalaj vendejoj, komputilaj butikoj, kaj eĉ apotekoj kaj ĝeneralaj vendejoj. Ĝi havis du ĉefajn eldonmarkojn : Celery Software kaj Swift Software/Swift Jewel.

Cosmi publikigis programarojn kaj videoludojn interalie por 8-bitaj Atari-komputiloj, Atari ST, VIC-20, Commodore 64.

## Historio 
Cosmi Corporation estis fondita en 1982 fare de George Johnson. Ĝia komerca modelo estis vertikala integriĝo, rapide pivotante al tendencaj aŭ popularaj produktaj niĉoj, ĉiam kun malaltaj prezoj.  Ĝi publikigis kaj distribuis programaron por multaj modeloj de personaj komputilaj.

En 2012, Cosmi akiris ValuSoft el la malaktiviĝinta videoluda eldonisto THQ por nekonata sumo.. La kompanio estis renomita al ValuSoft Cosmi. En 2018, ValuSoft Cosmi estis renomita Play Hard Games. En 2020, Play Hard Games estis akirita, kaj poste dissolvita, fare de Ziggurat Interactive. Ekde 2024, iuj el ĝiaj ludoj ankoraŭ estas venditaj sub la varmarko ValuSoft Cosmi.

## Referencoj 
Kategorio:Videoludaj firmaoj
Kategorio:Firmaoj pri komputiko
Vysoká (Novohrada montaro)

**Vysoká** (, ĉeĥe antaŭe ankaŭ *Chuchval*) kun supermara alteco 1034&nbsp;m estas sudbohemia monto, la plej alta punkto de distrikto České Budějovice kaj la deka plej alta montopinto de Novohrada montaro. Ĝi troviĝas 1,5&nbsp;km sudoriente de Hojná Voda, 1,5&nbsp;km norde ĝis nordokcidente de ŝtatlimo de Ĉeĥio kaj Aŭstrio, sur katastra teritorio Staré Hutě u Horní Stropnice. Temas pri unu el dominantoj de norda parto de la montaro. Ĝi estas la plej alta montopinto de la tn. *Grupo el Dobrá Voda* (plu apartenas al ĝi montoj Kraví kaj Kuní hora), kiu estas tre karakteriza dum vido el&nbsp;Novohrada cismontaro aŭ Lišova sojlo, ĉar ĝi estas apartigita de rompa deklivo alta proksimume 300&nbsp;m. Sur la okcidenta ĝis preskaŭ nordokcidenta deklivo troviĝas proporcie ampleksa ŝtona maro (600 x 350 m) kaj ŝtona fluo.

## Aliro 
Al Vysoká kondukas  ruĝe markita vojo n-ro 9189. Temas pri turisma rondo kondukanta el aŭtobusa haltejo ĉe parkumejo en Hojná Voda (805 m s. m.). La tuta rondo havas longecon 8&nbsp;km, sur la montopinto de Vysoká oni ascendos sur la norda flanko de la rondo post 3&nbsp;km. La suda parto de la rondo kondukas sur arbara asfalta vojo tra pereinta domaro Nové Hutě.

## Ĉirkaŭaĵo 
* Sur la suda deklivo de Vysoká fontas rivero Stropnice.
* Šejby

## Rilataj artikoloj
* Naturparko Novohrada montaro

## Pluaj fotoj

Vysoká 2.jpg|Vysoká
Vysoká kříž.jpg|Vysoká
Vysoká Novohradky 02.jpg|Vysoká

## Referencoj
## Eksteraj ligiloj 
* 
* Vysoká sur retejo Tisicovky.cz

Kategorio:Montoj en distrikto České Budějovice
Kategorio:Montoj en Novohrada montaro
Kategorio:Montoj kun alteco inter 1000 kaj 1999 m
Kategorio:Rokformacioj en distrikto České Budějovice
Kategorio:Rokformacioj en Novohrada montaro
Kategorio:Horní Stropnice
Kategorio:Ŝtonaj maroj
Los cipreses creen en Dios

***Los cipreses creen en Dios*** (La cipresoj kredas je Dio) estas romano de José María Gironella publikigita en 1953.

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

Al *Los cipreses creen en Dios* sekvis du sekvaĵoj: nome *Un millón de muertos* (Unu miliono da mortintoj, 1961), pri la milito mem, kaj *Ha estallado la paz* (Eksplodis paco, 1966), pri la postmilito kaj la ekzilo de la venkitoj.

## Intrigo
La romano rakontas la jarojn tuj antaŭ la Hispana Enlanda Milito, ĝis ties starto, el la vidpunkto de familio mezklasa de Ĝirono, nome Alvear.  Per la inkludo de nombraj roluloj de diversaj sociaj kaj politikaj kondiĉoj oni klopodas cele al klarigo kial la milito startis.

## Referencoj
* 
Kategorio:Libroj aperintaj en 1953
Kategorio:Literaturo de Hispanio
Kategorio:Hispanlingvaj romanoj
Kategorio:Verkoj pri la Hispana Enlanda Milito
György Székely (kemiisto)

**György Székely** [djordj sEkej], laŭ la hungarlingve kutima nomordo **Székely György,** estis hungara kemiisto, filozofo, altlerneja instruisto. Lia pseŭdonimo estis *Georg Kühlewind*.

György Székely naskiĝis  en Budapeŝto, li mortis  en Budapeŝto.

## Biografio 
György Székely devenis el juda familio. Li maturiĝis en gimnazio en sia naskiĝurbo en 1942, post jaro li akiris teksistan licencon. Iom poste li estis trudlaboristo pro la kontraŭjudaj leĝoj, eĉ li estis kaptito en Buchenwald. Li akiris kemian diplomon en Scienca Universitato Loránd Eötvös en 1950. Post la diplomo li estis asistanto en Teknikuniversitato de Budapeŝto, lektoro (1959–1966), fine docento ĝis 1981. Intertempe li esploris en Orienta Berlino (1957), li studvojaĝis en Ĉinio en 1960, li estis stipendiulo en Romo (1962–1963), fine li kandidatiĝis en 1964 antaŭ la Hungara Scienca Akademio. Lia esplora areo estis la koloida kemio, la fizika adsorbado, la aplikiĝeblecoj de gaskromatografio kaj heterogena katalizo.

Depost sia emeritiĝo li okupiĝis nur pri filozofio, kiel adepto de Rudolf Steiner. li verkis germane 25 filozofiajn librojn, sed ili estis tradukitaj al pluraj lingvoj. Li ankaŭ prelegis kaj faris seminariojn.

Li edziĝis en 1945, lia edzino naskis 3 gefilojn inter 1949-1963.

## Elektitaj kontribuoj 
* *Pozitív brómionok kimutatása.* (kunaŭtoro, ankaŭ angle)
* *Gaskromatographische Untersuchungen.* (kunaŭtoro, 1958)
* *A gőzadszorpció mechanizmusáról.* (disertaĵo, 1963)
* *Oxidation of Oxylene in a Catalyst Lined Tube Reactor.* (kunaŭtoro, 1973)
* *Kolloidika. 2.* (studenta lernolibro, kunaŭtoro, 1984; 2-a eldono: 1988, poste represoj ĝis 1998)
* *A normálistól az egészségesig. A tudat higiéniája.* (tradukaĵo el la germana, 1991)
* *A hetedik nap vége. Az intuitív gondolkodás tapasztalatai és konzekvenciái.* (tradukaĵo el la germana, 2004)
* *A Logosz szolgál. Az ember mint szó és beszéd.* (tradukaĵo el la germana, 2014)

## Fontoj 
* biografio hungare
* aprezo kun foto
* biografio hungare

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Kategorio:Hungaraj filozofoj
Kategorio:Hungaraj judoj
Kategorio:Budapeŝtanoj
Ordinara fagopiro

**Ordinara fagopiro** (*Fagopyrum esculentum*) estas herba planto apartenanta al la familio de poligonacoj. Ĝi estas unu el la plej vaste kultivataj specioj de fagopiro, konata pro siaj nutraj semoj, kiuj estas uzataj kiel grajnoj. Kvankam la semoj de fagopiro ne estas veraj cerealoj, ili ofte estas uzataj simile al grajnoj en diversaj kuirartoj kaj produktoj.

## Priskribo 
Ordinara fagopiro estas unujara planto kun rektaj, maldikaj tigoj, kiuj povas atingi altecon de 60 ĝis 120 cm. La folioj estas triangulformaj aŭ korformaj, kaj la floroj estas malgrandaj kaj blankaj aŭ rozkoloraj, aranĝitaj en grapoloj. La planto havas profundan radiksistemon, kiu permesas al ĝi kreski en diversaj grundoj, kvankam ĝi preferas malpezajn kaj sablajn grundotipojn.

## Kreskaj kondiĉoj kaj kultivado 
Ordinara fagopiro preferas malvarmetajn klimatojn kaj estas kutime plantata printempe aŭ somere. Ĝi havas relative mallongan kreskosezonon, maturiĝante ene de 10 ĝis 12 semajnoj post semado. Pro sia rapida kresko kaj kapablo subpremi herbojn, fagopiro ofte estas uzata kiel kovroplanto por grunda protektado kaj plibonigo.

La planto postulas minimume grundajn nutraĵojn kaj ne estas tre sentema al malsanoj aŭ plagoj, kio faras ĝin favora elekto por organika kaj malintensa agrikulturo. Ĝi ankaŭ estas tre bone adaptita por kreski en malfekundaj grundoj, kaj ĝi ofte estas uzata en rotaciaj kulturoj por plibonigi grundan fekundecon kaj strukturon.

## Uzado 
La semoj de ordinara fagopiro estas tre nutraj kaj estas uzataj por fari farunon, kiun oni ofte uzas en palaĉinkoj, nudeloj kaj aliaj bakitaĵoj. La semoj estas grava fonto ankaŭ de proteinoj, fibroj kaj diversaj mineraloj, inkluzive de magnezio kaj fosforo.

Krom sia uzado kiel manĝaĵo, fagopiro ankaŭ havas agronomian signifon. Ĝi estas uzata kiel kovroplanto kaj verda sterko por plibonigi la grundon kaj subpremi herbojn. La floroj de fagopiro estas bonegaj fontoj de nektaro por abeloj, farante la planton utila por abelbredado.

## Historio kaj distribuo 
Ordinara fagopiro estas indiĝena al Sud-Orienta Azio kaj estis kultivata en Ĉinio dum pli ol 1 000 jaroj antaŭ ol esti enkondukita en Eŭropon kaj Nordamerikon. Hodiaŭ, ĝi estas kultivata tra la mondo, precipe en regionoj kie aliaj cerealoj ne prosperas bone pro malfavoraj grundaj aŭ klimataj kondiĉoj.

## Referencoj 
## Eksteraj ligiloj 
* *Plant Guide for Buckwheat*  ĉe *USDA Plant Guide* de la ministerio pri agrikulturo de Usono
* ''Fagopyrum esculentum'  ĉe *North Carolina State Extension Plant Toolbox*

Kategorio:Poligonacoj
Kategorio:Afrotropisa flaŭro
Kategorio:Palearktisa flaŭro
Kategorio:Agrokultivaĵoj
László Szabó (farmaciisto)

**László Szabó** [lAslO sabO], laŭ la hungarlingve kutima nomordo kaj kun plena nomo **Szabó László Ferenc,** estis hungara farmaciisto, biokemiisto, altlerneja instruisto. Lia ĝemelo estis Miklós Szabó.

László Szabó naskiĝis  en Szentgotthárd, li mortis  en Budapeŝto.
 
## Biografio 
László Szabó maturiĝis en gimnazio en sia naskiĝurbo en 1949, poste li akiris farmacian diplomon en Medicina Universitato de Budapeŝto en 1954. Post la diplomo li estis asistanto en la universitata instituto ĝis 1965, poste lektoro (1966–1977), docento (1977–1980), fine profesoro (1980–1996), ekde 1977 ankaŭ institutestro. Interrompe li esploris en Merseburg kaj Bruselo. Li doktoriĝis en la universitato en 1966, kandidatiĝis en 1977, doktoriĝis en 1991 antaŭ la Hungara Scienca Akademio, lia habilitiĝo okazis en 1994. Lia esploro fokusiĝis al ĝenerala kaj farmacia organika kemio, ankaŭ rilatoj inter kemia strukturo kaj biologia efiko. Li ricevis premiojn inter 1974-2011.

## Elektitaj kontribuoj 
* *Szerveskémiai praktikum.* (studenta lernolibro, kunaŭtoro, 1957)
* *A periódusos rendszer módosított alakja és jelentősége a szerveskémiában.* (1962)
* *Indolvázas alkaloidok oxidációs szinreakciójának vizsgálata.* (kunaŭtoro, 1974)
* *Vizsgálatok a szilárd fázisú szintézis alkalmazására az alkaloidkémiában.* (disertaĵo, 1975)
* *Poliacetilén izomer-keverék izolálása és szerkezetvizsgálata.* (kunaŭtoro, 1984)
* *Natural Products Chemistry: A Sort of Heterocyclic Chemistry. Reactions of Sweroside with Amines.* (kunaŭtoro, 1994)
* *Rigorous Biogenetic Network for a Group of Indole Alkaloids Derived from Secologanin.* (2008)

## Fontoj 
* biografio hungare kun foto
* aprezo kun foto
* aprezo kun foto
* biografio hungare
* biografio hungare
* katolika leksikono (legebla pli malsupre)

## Referencoj 
Kategorio:Hungaraj farmaciistoj
Kategorio:Hungaraj biokemiistoj
Kategorio:Hungaraj altlernejaj instruistoj
Kategorio:Budapeŝtanoj
Irén Vincze

'*** [vince], laŭ la hungarlingve kutima nomordo **Vincze Irén,*' estis hungara kemiisto, altlerneja instruisto. Ŝia geedziĝa nomo estis (laŭ la hungarlingve kutima nomordo) *Weisz Imréné* [vejs].

 naskiĝis  en Szeged, ŝi mortis  en Szeged.

## Biografio 
 maturiĝis en gimnazio en sia naskiĝurbo en 1947, poste ŝi akiris kemian diplomon en Scienca Universitato de Szeged en 1952. Post la diplomo ŝi estis asistanto (1952–1961), lektoro (1961–1970), docento (1970–1993), profesoro (1993–1999) en la universitato. Intertempe ŝi doktoriĝis en la universitato en 1958, kandidatiĝis en 1968, doktoriĝis en 1992 antaŭ la Hungara Scienca Akademio. Ŝi havis stipendion en Jena en 1961, krome ŝi esploris en Milano kaj Novjorko (1988–1990). Ŝi edziniĝis en 1952 kaj naskis 2 gefilojn. Ŝi ricevis du premiojn en 1973 kaj 1981.
 
## Elektitaj kontribuoj 
* *A pirrolidin vázon oxigénfunkciót tartalmazó tropánalkaloidok teljes konfigurációjának meghatározása.* (kunaŭtoro, 1954)
* *A valeroidin szintézise és abszolut konfigurációja.* (disertaĵo, 1958)
* *A szkopolamin módosított szintézise és annak biogenezis vonatkozásai.* (kunaŭtoro, 1958)
* *Szerves kémia.* Egy. jegyz. Halmos Miklóssal. (2 volumoj, studenta lernolibro, kunaŭtoro, 1959–1960 kaj represoj ĝis 1971)
* *The Base-Catalyzed Reaction of Androst-5-en-3b-o1-17-one with Formaldehyde.* (kunaŭtoro, 1967)
* *17-ketoszteroidok szubsztitúciója 16-os helyzetben formaldehid segítségével.* (disertaĵo, 1968)
* *p-Toluolszulfonsav-észterek oxidéciójakor fellépő szomszédcsoport részvétel.* (kunaŭtoro, 1975)
* *Biologically Active Steroids Containing Nitrogen.* (1984)
* *L-formil-ketoszteroidok átalakításai.* (disertaĵo, 1992)
* *Szintetikus szupramolekulák: eredmények és várakozások...* (1999)

## Fontoj 
* biografio hungare
* akademia paĝo

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Kategorio:Budapeŝtanoj
Pequeño teatro

***Pequeño teatro*** (Malgranda teatro) estas romano de Ana María Matute publikigita en 1954. Ĝi estis verkita en 1943, kiam la verkistino estis nur 17-jaraĝa,​ sed estis publikigita nur en 1954, kiam ĝi venkis en la tria okazo de la Premio Planeta.​ 

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
*Pequeño teatro* rakontas la vivon de solema kaj senhelpa adoleskilo en vilaĝeto de fiŝkaptistoj en Eŭskio. Ĉirkaŭ li oni montras la malvirtojn, enviojn kaj hipokritecon de la ĉirkaŭa socio.​ En tiu romano, Matute jam anoncis multajn el la karakteraj trajtoj de sia verkado: infaneco, inico, la malkovro de amo, kaj la realismo per kiu ŝi portretis la homan suferon.

## Referencoj
* 
Kategorio:Libroj aperintaj en 1954
Kategorio:Literaturo de Hispanio
Kategorio:Hispanlingvaj romanoj
Commodore User

***Commodore User***, (ankaŭ nomata ***CU***), poste renomita al ***CU Amiga***, estas serio de usonaj kaj britaj magazinoj publikigitaj de Commodore International.

## Historio
*Commodore User* estis lanĉita en oktobro 1983 kun komenca antaŭprezenta numero en junio 1983. Komence la magazino enhavis detalajn informojn pri la komputiloj de tiu tempo, kiel ekzemple programadaj lerniloj, artikoloj pri maŝinlingvo kaj recenzoj de komerca programaro. La unuaj numeroj estis produktitaj kaj kunskribitaj de la redaktoro Dennis Jarrett, verkisto kaj estonta redaktoro Bohdan Buciak, kaj redakta asistanto Nicky Chapman. Artikoloj estis cetere verkitaj de diversaj kontribuantoj, kaj la averaĝa grandeco de ĉiu numero rapide kreskis de 64 al 96 paĝoj.

La unuaj 12 numeroj de Commodore User estis publikigitaj de Paradox Group ĝis oktobro 1984. Pliposte publikigo estis transdonita al Emap, ĝis la fina numero en februaro 1990. Recenzoj de videoludoj ekaperis jam en la dua numero. Tio konsistis el malgranda sekcio nomata *Screen Scene* ekde la tria numero. En 1985, la Commodore 64 fariĝis pli populara. La kvanto de teknika enhavo malpliiĝis dum la priraportado de ludoj pliiĝis. La cirkulado de la magazino kreskis, kaj *CU* produktis pli da koloro tra la tuta revuo. Dum la apogeo de la sukceso de la C64, *CU* kutime havis pli ol 11 paĝoj.

En 1986, *CU* komencis pritrakti la novan 16-bitan komputilon Amiga. La parto *Commodore User* rapide estis forigita, kaj la nomo fariĝis *CU Amiga-64*. Ĉi tiu periodo de la magazino estis transira tempo inter C64 kaj Amiga.

## *CU Amiga*
En 1990, *CU Amiga-64* forigis la "64" el sia nomo kaj relanĉis ĝin kiel *CU Amiga* kun la numero de marto 1990. 

Fine de 1994, la populareco de Amiga estis malkreskanta. *CU Amiga* havis finan nomŝanĝon por helpi distingi sin de aliaj konkurencaj revuoj en ĉiam pli malgranda merkato. Ĝi fariĝis *CU Amiga Magazine*. En siaj restantaj jaroj sub la kontrolo de redaktoro Tony Horgan, la revuo fariĝis tre teknika. Iuj personoj el la redakcio de la frata revuo *The One* estis translokitaj al CU kiam la antaŭa malaperis en julio 1995, kaj tie provizis recenzojn de ludoj por la legantoj de CU. "*THE ONE AMIGA, kiun vi konis kaj amis, ne estas morta, sed ĝi iom ŝanĝiĝis. La antaŭaj verkistoj kaj eldonistoj moviĝis al pli bonaj aferoj, kaj la magazino nun estas tute en novaj manoj, ĉe Maverick Magazines. Do ni ŝatas bonvenigi ĉiujn originajn legantojn de The One al la nova Maverick-eldono, kaj indiki al ili la novan adreson*."

La fina numero estis publikigita en oktobro 1998. La fermo de *CU Amiga Magazine* signifis, ke la sola restantaj monata Amiga-revuoj estis ĝia plej proksima rivalo, *Amiga Format*.

Jaron post la fermo de *CU* en oktobro 1999, la revuo *Amiga Active* estis lanĉita. Ĝi havis kelkajn el la samaj personoj kaj estis konkurenco por *Amiga Format*, kiun ĝi fine supervivis, ĝis novembro 2001.

## Referencoj 
## Eksteraj ligiloj 
* CU Amiga Magazine Online
* Amiga History: CU Amiga

Kategorio:Komputilaj gazetoj
Kategorio:Videoludaj gazetoj
Los gozos y las sombras

***Los gozos y las sombras*** (La ĝuoj kaj la ombroj) estas trilogio de romanoj de Gonzalo Torrente Ballester publikigita inter 1957 kaj 1962. La tri romanoj kiuj formas la trilogion estas *El señor llega* (Alvenas la sinjoro, 1957), *Donde da la vuelta el aire* (Kie la vento turnas, 1960) kaj *La Pascua triste* (La trista Pasko, 1962). 

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
La agado okazas en Pueblanueva del Conde (Nova Urbeto de la Grafo) fikcia marvilaĝo de Galegio dum la du jaroj tuj antaŭ la starto de la Hispana Enlanda Milito. Surprizas la reveno de Carlos Deza, lasta posteulo de la familio Churruchaos, iamaj senjoroj de la vilaĝo, kiu malsukcesinta en amafero kaj profesio revenas naskoloken sen limdato. Dekomence apogas lin lia amikino doña Mariana, "la Vieja" (la Maljuna, kiu same apartenas al la stirpo de Churruchaos), por lukti kontraŭ la loka kaciko (kaj nova riĉo), Cayetano Salgado. Carlos, kiu dekomence malpretas enmiksiĝi en la aferoj de doña Mariana kaj Cayetano, nevolonte estos pelita al tiu lukto kiu estas sociekonomia kaj amafera. Temas pri lukto inter la malnova kaj la nova povoj, nome la iama nobelaro hereda de doña Mariana kaj la nova nenobela nobelaro kiu posedas la novajn produktorimedojn de Cayetano Salgado. La agitado kaj sindikata kaj respublika estas reprezentata de Juan Aldán, de familio Churruchao sed malriĉa, kiu baraktas por krei sindikaton inter la fiŝkaptistoj de doña Mariana kaj la laboristoj de la ŝipkonstruejo de Cayetano.

Je la morto de doña Mariana, okazas ŝanĝoj. La testamento de "la Vieja" metas Carlos Deza kiel administranto dum kvin jaroj de ŝiaj havaĵoj, post kio Germaine, nevino de la mortinta, povos ekhavi ilin, sed ne antaŭe. La havaĵoj estas ĉefe la fiŝkaptaj ŝipoj (por kiuj Juan Aldán planas sindikatajn projektojn) kaj oni antaŭvidas hipotezan eblon de geedziĝo inter Carlos kaj Germaine, kiun "la Vieja" estis konsiderinta, sed kio ne okazos. Germaine, altirita de opero kaj flegado de sia malsana patro, revenas al Parizo, ĉar la vivo en la vilaĝo tute ne interesas ŝin. Ankaŭ Carlos Deza foriras kiam la socia maltrankvilo antaŭa al la enlanda milito iĝas pli danĝera, kaj li kunportas Clara Aldán, la pli juna fratino de Juan, kiu estis perfortita de Cayetano.

## Adapto
Televisión Española prezentis en 1982 adaptaĵon de la trilogio kiel televida serio fare de Jesús Navascués, kun reĝisorado de Rafael Moreno Alba kaj la aktorado, inter aliaj, de Eusebio Poncela, Amparo Rivelles, Charo López kaj Carlos Larrañaga. Ĝi estis superrigardita de Gonzalo Torrente Ballester mem kaj iĝis granda sukceso, kiu eĉ relanĉis komerce la trilogion. 

## Referencoj
* 
Kategorio:Libroj aperintaj en 1957
Kategorio:Libroj aperintaj en 1960
Kategorio:Libroj aperintaj en 1962
Kategorio:Literaturo de Hispanio
Kategorio:Hispanlingvaj romanoj
Kategorio:Kulturo de Galegio
Mars Cars

***Mars Cars*** ( ***Marsaj Veturiloj***) estas labirinta videoludo por Apple II verkita de David Husch kaj eldonita de Datamost en 1982.

## Referencoj 
## Eksteraj ligiloj 
* Mars Cars ĉe MobyGames
* Mars Cars estas libere ludebla en-navigile ĉe Internet Archive

Kategorio:Videoludoj aperintaj en 1982
Kategorio:Labirintaj videoludoj
Kategorio:Videoludoj okazantaj sur Marso
Kategorio:Videoludoj de Datamost
Kategorio:Videoludoj kreitaj en Usono
Kategorio:Videoludoj ludeblaj per Apple II
Trolebusa transporto en Volgodonsk

**Trolebusa transporto en Volgodonsk** () estas unu el la tipoj de urba publika transporto en la urbo Volgodonsk, Rostova provinco de Rusio, funkcianta ekde 1977.

## Vidu ankaŭ 
* Trolebuso
* Volgodonsk
* Trolebusa transporto en la mondo

## Eksteraj ligiloj 
* Neoficiala retejo (plurlingva)

Kategorio:Volgodonsk
Volgodonsk
Naturparko Novohrada montaro

**Naturparko Novohrada montaro** estis establita per ordono de Sudbohemia regiono n-ro 2/2003 el la 30-a de septembro 2003 pri la naturparko Novohrada montaro, nome kun efiko ekde la 1-a de januaro 2004.

## Historio de la estiĝo de naturparko 
Al la ordono de Sudbohemia regiono n-ro 2/2003 anticipis ordono de Distrikta ofico Český Krumlov n-ro 3/1999 el la 20-a de septembro 1999, pri establo de la naturparko Novohrada montaro kaj ordono de Distrikta ofico České Budějovice el la 18-a de decembro 1998, pri la establo de la naturparko Novohrada montaro. Ekzistanta intenco proklami protektitan pejzaĝan regionon (PPR) Novohrada montaro estis en la jaro 2004 forstrekita el programa proklamo de la registaro kun tio, ke tiu ĉi PPR estos proklamita pli poste. Per la decido de la registaro n-ro 602/2004 Sb. ĉi tie estis proklamita Birda regiono Novohrada montaro.

## Situo 
La naturparko etendiĝas sur teritorio de distrikto České Budějovice, nome sur teritorio de municipoj Horní Stropnice, Kamenná, Nové Hrady kaj Žár. Plu poste sur teritorio de distrikto Český Krumlov, nome sur teritorio de municipoj Benešov nad Černou, Dolní Dvořiště, Malonty kaj Pohorská Ves.

La naturparko ensumigas tiujn ĉi katastrajn teritoriojn: Bedřichov u Horní Stropnice, Dlouhá Stropnice, Dobrá Voda u Horní Stropnice, Hartunkov, Hojná Voda, Horní Stropnice, Konratice, Kuří, Lužnice u Pohorské Vsi, Meziluží, Mýtiny, Paseky u Horní Stropnice, Pivonice u Pohorské Vsi, Pohoří na Šumavě, Radčice u Malont, Rapotice u Malont, Staré Hutě u Horní Stropnice, Svébohy, Šejby, Velký Jindřichov kaj Veveří u Nových Hradů.

Plu la naturparko parte trafas en tiujn ĉi katastrajn teritoriojn: Bělá u Malont, Benešov nad Černou, Božejov u Nových Hradů, Cetviny, Desky, Dluhoště, Dolní Příbraní, Kamenná u Trhových Svinů, Ličov, Malonty, Meziříčí u Malont, Mikulov, Nové Hrady, Rychnov u Nových Hradů, Údolí u Nových Hradů, Valtéřov, Žár u Nových Hradů kaj Žumberk u Nových Hradů.
La orientan limon de la naturparko kreas ŝtatlimo inter Ĉeĥio kaj Aŭstrio. Sur la aŭstra flanko de la limo estas aŭstra naturparko Nordwald.

## Subjektoj de protekto 
La subjektoj de protekto estas konservita la montara kaj la cismontara naturo de Novohrada montaro, tieaj ekosistemoj kaj tieaj historiaj valoroj.

Sur la teritorio de Naturparko Novohrada montaro situas:

* Birda regiono Novohrada montaro
* Eŭrope signifa loko kaj naturmemorindaĵo Bedřichovský potok
* Nacia naturrezervejo Ĵofina praarbaro
* Nacia naturmemorindaĵo Terčino údolí
* Nacia naturmemorindaĵo Hojná voda
* Naturmemorindaĵo (NM) Horní Malše
* NM Myslivna
* NM Torfejo de Pohoří
* NM Fontejo de Pohořský potok
* NM Přesličkový rybník
* NM Stodůlecký vrch
* NM U tří můstků
* NM Veveřský potok

## Referencoj

Kategorio:Naturparkoj en Sudbohemia regiono
Kategorio:Protektitaj areoj en distrikto České Budějovice
Kategorio:Protektitaj areoj en distrikto Český Krumlov


Kategorio:Protektitaj areoj sur landlimo de Aŭstrio kaj Ĉeĥio
Bomarzo (romano)

***Bomarzo*** estas romano de Manuel Mujica Lainez publikigita en 1962. Per *Bomarzo* la verkisto komencis serion da fantaziaj kaj erudiciaj verkoj en maniero de historia romano, kiu sekvos per *El unicornio* (1965), kun agado en la mezepoka Francio, *El laberinto* (1974), kun agado en la Hispanio de la 16-a jarcento kaj finfine *El escarabajo* (1982) lia plej ambicia romano ĉar ĝia agado etendiĝas laŭlonge de 3 900 jaroj de historio, sekvante juvelon el antikva Egipto ĝis fino de la 20-a jarcento. 

Ĝi estis ege sukcesa, konsiderita la plej bonkvalita verko de sia aŭtoro kaj estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
Tiu ĉi romano temas pri historio pri la Itala Renesanco rakontata de mortinta duko Pier Francesco Orsini, nobela ĝibulo kiu nomigis la famajn kaj bizarajn italajn ĝardenojn la *Parco dei Mostri* de Bomarzo, proksima al la urbo Viterbo. En tiu romano aperas kronigo de Karolo la 1a, la batalo de Lepanto, la maldecaj kutimoj de papoj kaj tiamaj gravuloj kaj ponardaj aŭ pokalaj krimoj. La nombraj roluloj historiaj, alvokitaj de la konfesoj de la duko, komponas detalan freskon de la Itala Renesanco. 

## Adaptoj
La romano iĝis premiota opero kaj famiĝis tutmonde per muziko de Alberto Ginastera kaj teksto de Mujica mem. Premieriĝis en Vaŝingtono en 1976 kaj estis malpermesata en la tiama diktatora Argentino. 

## Referencoj
* 
Kategorio:Libroj aperintaj en 1962
Kategorio:Literaturo de Argentino
Kategorio:Hispanlingvaj romanoj
Kategorio:Historiaj romanoj
La saga/fuga de J. B.

***La saga/fuga de J. B.*** (La sagao/fugo de J. B.) estas romano de Gonzalo Torrente Ballester publikigita en 1972. 

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
En Castroforte del Baralla, fikcia urbeto de Galegio, eble inspirita en Pontevedro, malaperas la relikvo de la Sankta Korpo, kio rompas la lokan trankvilecon. Ĉiuj sciis, ke iam malaperos la korpo, kaj tiam ĉio rekomencos. La aŭtoro uzas José Bastida (rolulo kiu komencas la liston de siaj literaturaj heteronimoj, nome ĉiuj J.B.) por malfermi la jarmilan historion de tiu urbeto ekde antaŭ la apero de la relikvo ĝis la aktualo. José Bastida estas profesoro de gramatiko, sed aliaj J.B. estas episkopo de la 17-a jarcento, sorĉisto de la 18-a, admiralo de komenco de la 19-a, poeto de fino de la 19-a, fakulo pri gramatiko dum la hispana enlanda milito kaj ĝis tri JB en la aktualo, kiuj en diversaj epokoj frontis similajn situaciojn kiuj ripetiĝas kvankam kun kelkaj variaĵoj, en kiuj ili klopodis por savi Castroforte del Barralla de la malicaj intencioj de la apuda loĝloko, nome Villasanta de la Estrella. 

## Referencoj
* 
Kategorio:Libroj aperintaj en 1954
Kategorio:Literaturo de Hispanio
Kategorio:Hispanlingvaj romanoj
Kategorio:Kulturo de Galegio
Údolí (Nové Hrady)

**Údolí** () estas domaro en Ĉeĥio, parto de urbo Nové Hrady en distrikto České Budějovice en Sudbohemia regiono. Ĝi troviĝas proksimume 0,5 kilometro okcidente de Nové Hrady. En jaro  en la vilaĝo vivis .

Údolí situas en katastra teritorio **Údolí u Nových Hradů ** kun areo 14,25&nbsp;km².

## Historio
La unua skribmencio pri la vilaĝo devenas el la jaro 1359.

## Loĝantaro 
## Memorindaĵoj 
* Burgodomo Cuknštejn

## Protektitaj partoj de naturo 
* Nacia naturmemorindaĵo Terčino údolí, romantika pejzaĝa parko
* Naturmemorindaĵo kaj eŭrope signifa loko Falka nesto kaj fazanejo
* Stropnice (eŭrope signifa loko)
* Naturparko Novohrada montaro

## Pluaj fotoj

Image:Nové Hrady, Údolí 01.jpg|Vojo el Nové Hrady al Údolí

Kategorio:Nové Hrady
Kategorio:Vilaĝoj en distrikto České Budějovice
Kategorio:Setlejoj en Novohrada cismontaro
Trolebusa transporto en Sterlitamak

**Trolebusa transporto en Sterlitamak** () estas trolebusa transportsistemo de la urbo Sterlitamak. Funkciado de la trolebussistemo komenciĝis la . Ĝi estas la ĉefa enurba transporto de la urbo.  Estas 13 trolebusaj itineroj en la urbo - malpli ol en multaj grandaj urboj kun pli ol miliono da loĝantoj, sed signife pli kompare kun la plej multaj mezgrandaj urboj en Rusio.

## Vidu ankaŭ 
* Trolebuso
* Sterlitamak
* Trolebusa transporto en la mondo

## Eksteraj ligiloj 
*  ()

Kategorio:Sterlitamak
Sterlitamak
La tregua

***La tregua*** (La batalpaŭzo) estas romano de la urugvaja verkisto Mario Benedetti verkita en 1959 kaj publikigita en 1960, kiu rakontas la vivon de Martín Santomé, vidvo emeritiĝonta, kiu arde enamiĝas de kolegino.  

Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo *El Mundo*.​

## Intrigo
La agado okazas en Montevideo en Urugvajo, de lundo la 11an de februaro 1958 ĝis vendredo la 28an de februaro 1959. Martín Santomé estas vidvo 49-jaraĝa tuj emeritiĝonta. La rilato kun siaj tri jam plenkreskaj gefiloj, nome Blanca, Jaime kaj Esteban, ne fluas pro lia obsedo por la laboro. Martín startugas amaferon kun Laura Avellaneda, 24-jara junulino, kiu eklaboras en la entrepreno en kiu laboras ankaŭ Martín.

Iom post iom, la rilato inter Martín kaj Laura intensiĝas, ĝis ili ekkunloĝas en apartamento kiun Martín luprenas nur por siaj renkontoj, kiuj estas ne nur seksaj, sed ankaŭ amrilataj. Iom poste Santomé proponas geedzecon al Laura, sed subite ŝi ekforestas el la ofico: ŝi malsaniĝis je gripo. Ekde tiam la historio en la notoj de la taglibro de Martín iĝas konfuzaj kaj sporadaj.

Finfine oni konas, ke Laura mortis, tialo de la malkonstanteco en la taglibro. Sekve Martín klarigas sian vivon post Laura, kiam li revenas al la monotoneco de la laboro, kaj al la soleco, kiun sieĝis lin antaŭ koni Laura, kion li konsideras logika konsekvenco de sia "maljuneco". La lasta meditado de la rolulo finiĝonte la historion estas ke lia vivo estis destinita al monotoneco kaj soleco, sed ke Dio antaŭ lia morto disponis al li batalpaŭzon pere de la apero de Laura, por ke tial Martín povu senti sin vere viva por momento; tamen eĉ tiel, Martín komprenas, ke frue aŭ malfrue lia vivo revenos al la ĉiama rutino, kion li konsideras "sia vera vivo" ĝis la fino. 

## Adaptoj
Estas du samnomaj filmadaptoj, unu argentina de 1974 kun Héctor Alterio kaj dua meksika de 2003.

## Referencoj
* 
Kategorio:Libroj aperintaj en 1960
Kategorio:Literaturo de Urugvajo
Kategorio:Hispanlingvaj romanoj